Paraberdu

Paraberdu () – nedidelis miestas Australijos šiaurės vakaruose, Vakarų Australijos valstijoje, Pilbaros regione, Ašbertono grafystėje. 1319 gyventojų, iš jų, 8,6 % – aborigenų kilmės (2021 m.).

Įsikūręs Hamerslio kalnagūbrio pietiniame pakraštyje, apie 990 km į šiaurės rytus nuo Perto ir 285 km į pietryčius nuo Karatos bei Indijos vandenyno, karšto ir sauso klimato zonoje. Maksimali užregistruota oro temperatūra mieste – 48,9º C, minimali – 1,5º C. Vidutinis kritulių kiekis – 295 mm per metus. Kalnakasių gyvenvietė: trijose šalia miesto esančiose bendrovės Rio Tinto kasyklose kasama geležies rūda. Keliai į Tom Praisą ir Nanutarą,History , Shire of Ashburton. Nuoroda tikrinta 2022-12-11. geležinkelis į Dampyrą (privatus, skirtas geležies rūdai išvežti). Už 9 km nuo miesto veikia Paraberdu oro uostas (aptarnauja ir Tom Praisą). Mieste yra pradinė mokykla, profesinio mokymo centras, biblioteka, valdžios, sveikatos priežiūros įstaigos, paštas, prekybos centras, viešbutis, anglikonų ir katalikų bažnyčios, sporto statiniai.Paraburdoo, Shire of Ashburton. Nuoroda tikrinta 2022-12-11.

Įkurtas kasybos reikmėms 1970–1971 m., nuo 1972 m. – miestas. Iš pradžių buvo uždaras (įsikurti galėjo tik kalnakasiai ir jų šeimos nariai), priklausė kasybos bendrovei, vėliau perduotas savivaldybei.Paraburdoo, WA, Aussie Towns. Nuoroda tikrinta 2022-12-11.

 Šaltiniai 

Kategorija:Vakarų Australijos miestai